ΓΡΑΠΤΗ ΕΡΩΤΗΣΗ P-1410/00

υποβολή: Alexander de Roo (Verts/ALE) προς την Επιτροπή

(3 Μαΐου 2000)

Θέμα: Η συνεχιζόμενη κατανάλωση του γάλακτος ασθενών αγελάδων

Στις 6 Απριλίου, ο επίτροπος Byrne, απαντών εξ ονόματος της Επιτροπής στην ερώτηση Ρ-0768/00(1), ανακοίνωσε ότι από τις μέχρι σήμερα διθέσιμες πληροφορίες απορρέει ότι η δημόσιαγεία δεν διατρέχει ουσιαστικό κίνδυνο. Προφανώς όμως, η Επιτροπή έχει αμφιβολίες ως προς την αξιοπιστία των πληροφοριών της ολλανδικής κυβέρνησης.

Στις Κάτω Χώρες, η μία στις τρεις αγελάδες, ήτοι άνω του 1.1 εκατομ. κεφαλές, έχουν εμβολιασθεί με μολυσμένο εμβόλιο. Η εκστρατεία εμβολιασμού κατά της γρίππης των αγελάδων περατώθηκε το Φεβρουάριο του 1999. Περίπου 7000 κτηνοτρόφοι, οι αγελάδες των οποίων εμβολιάσθηκαν με το εν λόγω εμβόλιο της Bayer, παραπονούνται ότι οι δεκάδες χιλιάδες αγελάδες τους πάσχουν από μαστίτιδα, ρινοραγία και αποβολές, ότι έχει μειωθεί η γαλακτοπαραγωγή τους και ότι τα μοσχάρια τους πάσχουν εκ γενετής από ιογενή διάρροια των βοοειδών (ΙΔΒ).

Ένας κτηνοτρόφος από το Zelhem, ο κ. B. Roozengaarde, παραπονέθηκε απροκάλυπτα για τα προβλήματά του, με αποτέλεσμα να κλείσουν οι ολλανδικές αρχές την εκμετάλλευσή του στα τέλη Νοεμβρίου 1999. Μέχρι σήμερα, ο ως άνω κτηνοτρόφος δεν έχει ακόμη λάβει αποζημίωση, παρά το γεγονός ότι η ολλανδική νομοθεσία προβλέπειποχρεωτική αποζημίωση σε περίπτωση μολυσματικής ασθένειας. Οι πολυάριθμοι κτηνοτρόφοι που αποκρύπτουν τα προβλήματα των αγελάδων τους απολαύουν πολύ διαφορετικής μεταχείρισης. Οι κτηνίατροι της Κτηνιατρικής Υγειονομικής Υπηρεσίας εφαρμόζουν ένα εγκριθέν από το Υπουργείο Γεωργίας πρωτόκολλο, το οποίο απαγορεύει στις κτηνοτροφικές εκμεταλλεύσεις να εξακολουθήσουν να διαθέτουν το γάλα τους, όταν ο αριθμός των μηγειών αγελάδων τουςπερβαίνει ένα ορισμένο ποσοστό. Σε περίπτωσηπέρβασης του ποσοστού, η ΚΥΥ συμβουλεύει στους κτηνοτρόφους να θανατώσουν τις αγελάδες που παρουσιάζουν τα σοβαρότερα συμπτώματα, ούτως ώστε να επανέλθει ο αριθμός των μηγειών ζώων κάτω του ποσοστού και να μπορέσουν να εξακολουθήσουν την παράδοση γάλακτος, συμπεριλαμβανομένου του γάλακτος των ασθενών αγελάδων. Αυτές είναι οι πληροφορίες που δημοσίευσε η εφημερίδα Algemeen Dagblad της 14ης Απριλίου εε. Πρόκειται για καταφανή παραβίαση της ευρωπαϊκής νομοθεσίας.

Εν τω μεταξύ, έκλεισαν τρεις ολλανδικές κτηνοτροφικές εκμεταλλεύσεις. Με τη συνεργασία των ολλανδικών αρχών, εκατοντάδες ή καλύτερα χιλιάδες ολλανδοί κτηνοτρόφοι παραδίδουν στην κατανάλωση το γάλα ασθενών αγελάδων. Κατά τα τελευταία έτη, η εμπιστοσύνη των καταναλωτών στην ασφάλεια των τροφίμων έχει κλονισθεί επανειλημμένως. Θα πρέπει απαραιτήτως να διαλευκανθεί το ταχύτερο δυνατόν το πρόβλημα των εν λόγω αγελάδων που πάσχουν από απάθεια ή εξάντληση και να ληφθούν τα μέτρα που απαιτούνται για την επίλυσή του.

1. Συμμερίζεται η Επιτροπή την άποψη ότι οι ολλανδικές αρχές εφαρμόζουν δύο μέτρα και δύο σταθμά;

2. Συμφωνεί η Επιτροπή με την άποψη ότι δεν μπορεί να εξακολουθήσει να βασίζεται στις πληροφορίες που παρέχουν οι ολλανδικές αρχές, αλλά ότι οφείλει να διεξαγάγει ανεξάρτητη έρευνα και να θέσει τέρμα στις ως άνω απαράδεκτες πρακτικές;

(1) ΕΕ C 26 E της 26.1.2001, σελ. 109.

Απάντηση του κ. Byrne εκ μέρους της Επιτροπής

(3 Ιουλίου 2000)

Λόγω των επιφυλάξεων σχετικά με ταγειονομικά προβλήματα που αναφέρθηκαν για αγελάδες στις Κάτω Χώρες, το γραφείο τροφίμων και κτηνιατρικών θεμάτων της Ευρωπαϊκής Επιτροπής διενήργησε επιτόπιους ελέγχους, από τις 2 Μαΐου έως τις 4 Μαΐου 2000. Η έκθεση για τους ελέγχους αυτούς βρίσκεται στο στάδιο ολοκλήρωσής της και θαποβληθεί προς συζήτηση στη μόνιμη κτηνιατρική επιτροπή. Θαποβληθεί επίσης στο Κοινοβούλιο και θα δημοσιευθεί στο διαδίκτυο, σύμφωνα με τη συνήθη πρακτική. Η Επιτροπή θα αναλάβει στη συνέχεια τις απαραίτητες ενέργειες, βάσει των συμπερασμάτων και των συστάσεων της έκθεσης. Θαπάρξει περαιτέρω επισκόπηση της κατάστασης,πό το πρίσμα περαιτέρω εξελίξεων όσον αφορά τον εντοπισμό των αιτίων που διέπουν αυτό το πρόβλημα.